भास्कर ट्रेड मेले की सामग्रियां लोगों को कर रही हैं आकर्षित
नगर संवाददाता | सवाई माधोपुर
हाउसिंगबोर्ड कॉलोनी में स्थित स्काउट मैदान में भास्कर मेगा ट्रेड फेयर में तीसरे दिन सोमवार को भी खरीदारों की भीड़ रही। मेले में विशेष रूप से सोफा कम बेड एवं अन्य सामग्रियां आकर्षण का केन्द्र हैं। मेले में इस बार सोफा कम बेड कई विशेषताओं से युक्त है। एक ही बेड को सात प्रकार से उपयोग में लिया जा सकता है। इसमें सिंगल बेड, डबल बेड, साफा क्लाईडर, टू इन वन साइज आदि सभी प्रकार से सोफा कम बेड लोगों के लिए आरामदायक है। इसके अलावा कलकत्ता के हैंडीक्राफ्ट, ज्वेलरी और बनारस के गलीचे भी लोगों मेले में आकर्षक लग रहे हैं। लखनऊ के कुर्ते-पायजामे, रेडीमेड कपड़े युवाओं के लिए विशेष रूप से आकर्षण का केन्द्र बने हुए हैं। बीकानेरी नमकीन कभी खट्टी मीठी तो कभी चटपटी, उधर मेले में फैली अचार मुरब्बा की खुशबू लोगों को जबरदस्त आकर्षित कर रही है। महिलाएं यहां अलग अलग प्रकार के अचाराें की खरीदारी कर रही है। इलेक्ट्रॉनिक्स आइटम्स में बिना पानी के कूलर मेले में पहली बार बिक्री के लिए आए हैं। आवश्यक एवं घरेलू उपयोग के लिए सामानों की खरीदारों की भीड़ लगी है। अलग अलग वैराइटी की खूब दिखने वाली पानीपत की चद्दरें, हैंडलूम की खरीदारी की जा रही है। खाद्य सामग्रियों को देखें तो यहां बच्चों, युवाओं, बुजुर्गों की भीड़ हैं वहीं बांबे भेलपुरी, सौंफ-सुपारी, टिकिया और दही बड़े भी अपने अपने स्वादों के चटकारे दे रहे हैं। मेले में परिवार के साथ रहे लोग सभी सामग्रियों को खरीदने और मनोरंजन का लाभ उठा रहे हैं।
लेखक हो या साहित्यकार, मेले में लगी बुक्स-सीडी एवं स्टेशनरी के सामानों पर इनकी पहुंच देखी जा रही है। सौंदर्य उत्पादन एवं प्रसाधनों पर महिलाएं एवं युवतियां मन पसंद की सामग्रियां खरीदने में व्यस्त नजर आई। हर्बल आयुर्वेदिक, फर्नीचर एवं फर्नीशिंग, स्पोर्ट्स आइटम्स, स्वास्थ्य सामग्री, प्लास्टिक के सामान, फैशन एंड फुड वीयर सहित कई स्टालों पर लोगों द्वारा देर शाम तक बेहद बिक्री की जा रही है। बच्चों के लिए मेले में एक से बढ़कर एक खिलौने सजे हुए हैं। कंप्यूटर, क्रॉकरी एवं कटलरी, टेक्सटाइल, होम एप्लाइंसेज सहित अन्य सभी स्टालें खूब सजी हैं।
सवाई माधोपुर. भास्करमेगा ट्रेड फेयर में खरीदारी करते लोग।
hin_Deva npi_Deva hin_Deva hin_Deva bho_Deva